**У С Т А В**

**НА НАРОДНО ЧИТАЛИЩЕ „ЗОРА - 1954 ”**

**гр./с. ЛИСТЕЦ**

**ул. ,, Първа“ № 17;** **E-mail-****chitalishte.listec@abv.bgCSM-** **0889484088**

**І. ГЛАВА ПЪРВА. ОБЩИ ПОЛОЖЕНИЯ.**

Чл.1. С този устав се урежда учредяването, устройството, управлението, дейността, имуществото, финансирането, издръжката и прекратяването на Народно читалище

,,Зора -1954”, гр./с. Листец

Чл. 2. (1) Народно читалище ,,Зора - 1954” гр./с.Листец е традиционно самоуправляващо се културно – просветно сдружение на жителите от гр./с.Листец, което изпълнява и държавни културно-просветни задачи. В неговата дейност могат да участват всички физически лица без ограничения и без оглед на възраст, пол, политически и религиозни възгледи, и етническо самосъзнание.

(2)Читалището е юридическо лице с нестопанска цел с наименование ,,Зора - 1954 ” То е създадено и функционира на основание на Закона за народните читалища, Закона за юридическите лица с нестопанска цел и този устав.

(3)Народно читалище „Зора - 1954 ” има седалище

 гр./ с.Листец, община.Главиница, където се намира и адреса на управлението му: обл. Силистра, община. Главиница, гр./с. Листец, ул.,,Първа”.№17

Чл. 3. (1) Целта на читалището е да задоволява потребностите на местното население, свързани със:

1. развитие и обогатяване на културния живот, социалната и образователна дейност в гр./с. Листец;

2. запазване на обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

5. осигуряване на достъп до информация;

(2) **За постигане на целта по ал.1, читалището извършва следните основни дейности:**

1. урежда и поддържа библиотека, читалня, фото-, фоно-, филмо- и / или видеотека;

2. създава и поддържа електронни информационни мрежи;

3. предоставя компютърни и интернет услуги на населението;

4. развива и подпомага любителското художествено творчество;

5. организира школи, кръжоци, курсове, клубове, кино и видеопоказ, празненства, концерти, чествания и младежки дейности;

6. събира и разпространява знания за родния край;

7. създава, съхранява и популяризира музейни и други сбирки, съгласно Закона за културното наследство;

8. извършва допълнителни дейности и услуги, свързани с предмета на основната му дейност, които не противоречат на Закона за народните читалища, Закона за юридическите лица с нестопанска цел и този устав, като използва приходите от тях за постигане на определените в устава му цели. Народно Читалище ,,Зора - 1954” с. Листец **не разпределя печалба!**

9. НАРОДНО ЧИТАЛИЩЕ ,, Зора.- 1954” с.Листец може да участва в читалищни сдружения за постигане на целите, които си е поставило.

**ІІ. ГЛАВА ВТОРА. УЧРЕДЯВАНЕ /ПРЕОБРАЗУВАНЕ/.**

**Чл. 4.** (1) Читалище могат да учредят /преобразуват/ най-малко 50 дееспособни физически лица за селата или 150 дееспособни физически лица за градовете, които вземат решение на учредително събрание.

 (2) Учредителното събрание приема устава на читалището и избира неговите органи. Уставът урежда:

1. наименованието;

2. седалището;

3. целите;

4. източниците на финансиране;

5. органите на управление и контрол, техните правомощия, начина на избирането им, реда за свикването им и за вземане на решения;

 6. начина за приемане на членове и прекратяване на членството, както и реда за определяне на членския внос.

**Чл. 5.** (1)Читалището придобива качеството на юридическо лице с вписването му в регистъра на организациите с нестопанска цел на окръжния съд, в чийто район е седалището на читалището.

(2) Вписването на читалищата в регистъра на окръжния съд се извършва без такси по писмена молба от настоятелството, към която се прилагат:

1. протоколът от учредителното събрание;

2. уставът на читалището, подписан от учредителите;

3. нотариално заверен образец от подписа на лицето, представляващо читалището, и валидният печат на читалището.

(3) В регистъра се вписват:

1. наименованието и седалището на читалището и източникът на първоначалното му финансиране;

2. уставът;

3.имената на членовете на настоятелството и на проверителната комисия на читалището;

4. името и длъжността на лицето, което представлява читалището;

5. настъпилите промени по т.1 – 4.

(4) Всяка промяна в обстоятелствата по ал.3 трябва да бъде заявена в 14-дневен срок от възникването.

**ІІІ. ГЛАВА ТРЕТА. ЧЛЕНСТВО В ЧИТАЛИЩЕТО.**

**Чл. 6.** Членството в читалището е свободно за всички дееспособни граждани без ограничения, щом те работят за постигане на целите на читалището и защитават неговите интереси.

**Чл. 7.** (1) Членовете на читалището са: индивидуални, колективни и почетни.

(2) Индивидуалните членове на читалището са български граждани. Те са действителни и спомагателни:

1. Действителни индивидуални членове на читалището могат да бъдат всички дееспособни, непоставени под запрещение лица навършили 18 години, които участват в дейността на читалището, редовно плащат членски внос, определен с решение на Общото събрание и имат право да избират и да бъдат избирани в неговите органи.

2. Спомагателни индивидуални членове на читалището са всички дееспособни, непоставени под запрещение лица, които не са навършили 18 години и работят за постигане на целите на читалището. Те могат да бъдат освободени от плащането на членския внос или да го заплащат в намалени размери, съобразно решенията на настоятелството. Спомагателните индивидуални членове на читалището нямат право да избират и да бъдат избирани в органите на ръководството на читалището. Те имат право на съвещателен глас.

(3) Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат: професионални организации; стопански организации; търговски дружества; кооперации и сдружения; културно-просветни и любителски клубове и творчески колективи.

(4) Почетни членове могат да бъдат български и чужди граждани с изключителни заслуги за читалището.

**Чл. 8.** (1) Кандидатите за действителни индивидуални членове подават писмено заявление до настоятелството на читалището, с което декларират, че желаят да станат членове на читалището, че познават и приемат устава на читалището и ще работят за постигане на неговите цели.

(2) Кандидатурите се гласуват на заседание на настоятелството. На члена на читалището се издават съответните документи за членство.

(3) Приетият за действителен член на читалището плаща членския си внос по ред определен от настоятелството.

**Чл. 9.** При условията на чл. 11, ал. 3 от Закона за народните читалища, в читалището могат да членуват колективни членове. Те се приемат по писмено заявление на упълномощен предсавител на кандидатите за колективно членство и имат право на един глас.

**Чл. 10.** Колективни членове могат да бъдат:

1. професионални организации;

2. стопански организации;

3. търговски дружества;

4. кооперации и сдружения;

5. културно-просветни и любителски клубове и творчески колективи.

**Чл. 11.** (1) Лицата, които имат особени заслуги към читалището се обявяват за почетни членове по решение на Общото събрание, по предложение на настоятелството или от членовете на читалището.

 (2) На лицата по предходния член настоятелството издава съответните удостоверения.

**Чл. 12.** (1) Членовете на читалището имат право да:

1. участват в управлението на читалището

2. получават улеснен достъп до всички читалищни форми на дейност и прояви по ред определен от настоятелството;

3. ползват с предимство културно - просветните форми на читалището;

4. получават всякаква информация относно дейността на читалището и упражняват контрол върху нея.

 (2) Членовете на читалището са длъжни:

1. да спазват устава на читалището и решенията на неговите членове;

2. да плащат лично членския си внос;

3. да участват в дейността на читалището;

4. да опазват имуществото и доброто име на читалището, както и да не уронват неговия престиж.

 **Чл. 13.** (1) Членството в читалището може да се прекрати с решение на общото събрание, взето с ¾ мнозинство от общия брой на членовете в същото, когато член на читалището нарушава грубо настоящия устав и решенията на органите на НЧ „Зора - 1954”, или работи срещу неговите цели и интереси и му е причинил значителни вреди.

(2) Членството се прекратява и на основание отпадане:

 1. при невнасяне на членски внос;

2. при неучастие в три последователни заседания на Общото събрание;

3. при системно неизпълнение на задължението за участие в дейността на читалището

4. по желание на самия член с писмено заявление до настоятелството, както и при прекратяване или преобразуване на колективен член.

**ІV. ГЛАВА ЧЕТВЪРТА. ОРГАНИ НА УПРАВЛЕНИЕ НА ЧИТАЛИЩЕТО.**

**Чл. 14.**  Органи на читалището са общото събрание, настоятелството и проверителната комисия.

**Чл. 15.** (1) Върховен орган на читалището е общото събрание.

 (2) Общото събрание на читалището се състои от всички членове на читалището, имащи право на глас.

**Чл. 16.** (1) Общото събрание:

1. изменя и допълва устава;

2. избира и освобождава членовете на настоятелството, проверителната комисия и председателя;

3. приема вътрешните актове, необходими за организацията на дейността на читалището;

4. изключва членове на читалището;

5. определя основни насоки на дейността на читалището;

6. взема решение за членуване или за прекратяване на членството в читалищно сдружение;

7. приема бюджета на читалището;

8. приема годишния отчет до 30 март на следващата година;

9. определя размера на членския внос;

10. отменя решения на органи на читалището;

11. взема решения за откриване на клонове на читалището след съгласуване с общината;

12. взема решение за прекратяване на читалището;

13. взема решение за отнасяне до съда на незаконосъобразни действия на ръководството или отделни читалищни членове.

14. взема решения за участие на читалището в читалищни сдружения.

 (2) Решенията на общото събрание са задължителни за другите органи на читалището.

**Чл. 17.** (1) Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

(2) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в населеното място, трябва да бъде залепена покана за събранието.

(3) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

(4) Решенията по чл.16, ал.1, т.1, 4, 10, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

(5) Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

**Чл. 18.** (1) Изпълнителен орган на читалището е **настоятелството**, което се състои от трима членове, избрани за срок до 3 години. Същите не трябва да имат роднински връзки по права и съребрена линия до четвърта степен.

(2) Настоятелството:

1. свиква общото събрание;

2. осигурява изпълнението на решенията на общото събрание;

3. подготвя и внася в общото събрание проект за бюджет на читалището и утвърждава щата му;

4. подготвя и внася в общото събрание отчет за дейността на читалището;

5. назначава секретаря на читалището и утвърждава длъжностната му характеристика.

(3) Настоятелството взема решение с мнозинство повече от половината от ченовете си.То само определя реда на своята работа.

**Чл. 19.** (1) Председателят на читалището е член на настоятелството и се избира от общото събрание за срок до 3 години.

 (2) Председателят:

1.организира дейността на читалището съобразно закона, устава и решенията на общото събрание;

2.представлява читалището;

3.свиква и ръководи заседанията на настоятелството и председателства общото събрание;

4.отчита дейността си пред настоятелството;

5.сключва и прекратява трудовите договори със служителите съобразно бюджета на

читалището въз основа решение на настоятелството.

 **Чл. 20.** (1)Секретарят на читалището:

1.организира изпълнението на решенията на настоятелството, включително решенията за изпълнението на бюджета;

2. организира текущата основна и допълнителна дейност;

3. отговаря за работата на щатния и хонорувания персонал;

4. представлява читалището заедно и поотделно с председателя.

(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл. 21.** (1) Проверителната комисия се състои най-малко от трима членове, избрани за срок до 3 години.

 (2) Членове на проверителната комисия не могат да бъдат лица, които са в трудово-правни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

(3) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

(4) При констатирани нарушения проверителната комисия уведомява общото събрание на читалището, а при данни за извършено престъпление – и органите на прокуратурата.

**Чл. 22.** Не могат да бъдат избирани за членове на настоятелството и на проверителната комисия, и за секретари, лица които са осъждани на лишаване от свобода за умишлени престъпления от общ характер.

**Чл. 23.** (1) Членовете на настоятелството, включително председателят и секретарят, подават декларации за липса на конфликт на интереси и че не са „свързани лица” по смисъла на § 1 от ДР на Закона за предотвратяване и разкриване на конфликт на интереси, по реда и при условията на същия. (2) Декларациите се обявяват на интернет страницата на читалището.

**V. ГЛАВА ПЕТА. ИМУЩЕСТВО И ФИНАНСИРАНЕ НА ЧИТАЛИЩЕТО.**

**Чл. 24.** Имуществото на читалището се състои от право на собственост и от други вещни права, вземания, ценни книжа, други права и задължения.

**Чл. 25.** Читалището набира средства от следните източници:

1.членски внос;

2. културно-просветна и информационна дейност;

3. субсидия от държавния и общинските бюджети;

4. наеми от движимо и недвижимо имущество;

5. дарения и завещания;

6. други приходи.

**Чл. 26.** (1) Читалищното настоятелство изготвя годишния отчет за приходите и разходите, който се приема от общото събрание.

 (2) Отчетът за изразходваните от бюджета средства се представя в общината ежегодно.

**Чл. 27** (1)Председателят на читалището ежегодно в срок до 10 ноември е длъжен да представи на кмета на общината предложение за дейността на читалището през следващата година.

 (2) Председателят на читалището представя ежегодно до 31 март пред кмета на общината и общинския съвет доклад за осъществените дейности в изпълнение на програмата и за изразходваните от бюджета средства през предходната година.

**VІ. ГЛАВА ШЕСТА. ПРЕКРАТЯВАНЕ НА ЧИТАЛИЩЕТО.**

**Чл. 28.**(1)Читалището може да бъде прекратено по решение на общото събрание, вписано в регистъра на окръжния съд.

 То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. е налице трайна невъзможност читалището да действа или не развива дейност за период от две години;

4. не е учредено по законния ред;

5. е обявено в несъстоятелност.

**Чл. 29.** (1) Разпределянето на останалото след удовлетворяването на кредиторите имущество се решава съгласно този устав, доколкото в закон не е предвидено друго. Ако решение не е било взето до прекратяването, то се взема от ликвидатора на читалището.

(2) Ако не съществуват лица по ал. 1 или ако те не са определяеми, имуществото преминава върху общината по седалището на читалището. Общината е длъжна да използва полученото имущество за дейност, възможно най-близка до целта на прекратеното читалище.

(3) Имуществото по предходните алинеи не може да се разпределя, продава или по какъвто и да било начин да се прехвърля на ликвидатор, назначен извън кръга на лицата по ал. 2, с изключение на дължимото им възнаграждение.

(4) Лицата, придобили имущество в резултат на извършената ликвидация по ал. 1-3, отговарят за задълженията на читалище до размера на придобитото.

 **VІІ. ГЛАВА СЕДМА. ЗАКЛЮЧИТЕЛНИ РАЗПОРЕДБИ.**

**Чл. 30.** Читалището има свой кръгъл печат с надпис Народно читалище ,,Зора - 1954” с. Листец, обл.Силистра

**Чл. 31.** Празник на читалището е „ 24-ти Май” Ден на Българската Просвета и Култура .

**Чл. 32.** Настоящият устав е изменен и допълнен на основание Законът за народните читалища (изм. Д.В.бр.42 от 05 юни 2009 г.) и е приет от Общото събрание на читалището на 20.05.2010 година.

**Чл. 33**. За всички неуредени в този устав отношения се прилага Законът за народните читалища, Законът за юридическите лица с нестопанска цел и действащите в страната нормативни документи.

Изготвил: Председател ЧН: Б.Рамис, Секретар: М.Романова

 ***СПИСЪЧЕН СЪСТАВ НА РЪКОВОДСТВОТО***

 ***НА НЧ”ЗОРА-1954”***

***Настоятелство:***

***1.Бахрие Рамис –председател***

***2.Миглена Романова - секратар –библиотекар***

***3.Нарин Вели-член***

***Проверителна комисия:***

***1.Рефие Емин –председател***

***2.Мусафя Расим-член***

***3.Нурджихан Риза- член***

**Изх№12/10.11.2023г**

**ГОДИШНА ПРОГРАМА**

**ЗА РАЗВИТИЕ НА НАРОДНО ЧИТАЛИЩЕ „ З О Р А-1954”**

**С.ЛИСТЕЦ, ОБЩ.ГЛАВИНИЦА**

**ПРЕЗ 2024 ГОДИНА**

**I.ВЪВЕДЕНИЕ :**

 Настоящата програма е разработена на основание чл.26, ал.2 от ЗНЧ, съгласно представените от председателите на народните читалища в община Главиница предложения за дейността през 2024 г.

 НЧ „ ЗОРА– 1954” в с. Листец е юридическо лице с нестопанска цел.То е традиционно самоуправляващо се българско-просветно сдружение, което изпълнява и държавни културно-просветни задачи. В дейността могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

 Програмата има за цел утвърждаване на читалището, като стабилен фактор за развитие на местната култура . То е носител на българския дух и култура през вековете и носи в себе си нематериалното културно наследство, традиции, образование, възпитание и благотворителност, които са в основата на нашата дейност в полза на обществото. Задачата е да откликваме нуждите на местното население, да участват активно в обществения живот и да бъдем притегателен културно-образователен и информационен център.

 Дейността на читалището е финансирана с държавна субсидия. Средствата за читалището се регулират и разпределят между читалищата от комисия, определена със заповед на кмета и по Механизъм, определен от Министерството на културата, като средствата се предоставят на читалището за самостоятелно управление, съгласно чл.23, ал.1 от ЗНЧ.

 **II.АНАЛИЗ НА СЪСТОЯНИЕТО НА ЧИТАЛИЩЕТО**

**I. ВЪНШНА СРЕДА :**

 **ВЪЗМОЖНОСТИ:**

Културно-етническо разнообразие;

Добро сътрудничество с общинска администрация и НПО;

Участие в проекти пред Министерството на културата и други донори;

Оказване на методическа и финансова помощ от община Главиница.

**II.ВЪТРЕШНА СРЕДА**

**Силни страни**

Добра материална база;

Наличие на компютър и лаптоп;

Наличие на библиотека в читалището;

Интерес към търсене и развитие на нови форми на читалищната дейност;

Обновяване на библиотечния фонд.

**Слаби страни**

Недостатъчна активност при търсене и разработване на проекти;

Липса на финансов ресурс за развитие на нови форми на дейност;

Поддръжка и ремонт на сградата .

 В с. Листец е регистрирано 1 читалище в Регистър на народните читалища в Министерството на културата. Общата численост на субсидираната бройка е 1,05 читалищен секретар - библиотекар и художествен ръководител за любителско творчество .

 Освен чрез делегираните държавни средства, читалището има допълнително финансиране от собствени приходи: рента земя и членски внос.

 Към читалището функционира читалищна библиотека. Любителското творчество обхваща - 1 художествен колектив с изяви на национално, областно и регионално ниво и кръжок „Сръчни ръчички”.

 В разнообразната дейност на читалището се вписват: концертни , конкурси, литературни четения, празници и обичаи.

 Читалището има своите конкретни постижения в:

* Съхраняване на националните традиции и идентичност;
* Превръщане на библиотеката в център на духовно и информационно средище;
* Привличане на самодейци с различен социален статус и възраст;
* Привличане на допълнителни източници за финансиране.

 Постигнатото в читалищната дейност е базата за решаване на проблемите свързани с:

* Обогатяване на дейността чрез предлаганите услуги;
* Привличане на млади читалищни членове;
* Обогатяване на библиотечния фонд;
* Поддръжка и ремонт на материално- техническата база.

 Новите предизвикателства са друг фактор, който стои пред читалището. Те ще спомогнат да станат по-добро място за неформално образование, традиционна култура, достъп до информация, разпространение на книги и други. За всички възрасти групи на населението.

 Включването и реализацията на услуги в социалната сфера и изграждане на информационни мрежи ще спомогнат да се изпълни със съдържание мисията на читалището.

 Сериозно внимание ще бъде отделено и на подрастващото поколение с реализирането на образователни програми по места – срещи с книгата,здравни беседи, интерактивни игри, образователни и развлекателни инициативи.

 Ще продължат и бъдещите партньорства между читалището, културните и образователни институции, местни власти, неправителствени организации, бизнеса по места, като се реализират добри практики и инициативи за разширяване обхвата на дейност в обществено значими сфери и приоритетни области / стимулиране на читалищни дейности, формиране на читалището като място за общуване и контакти, социална и културна интеграция на различни общности, участия в проекти и програми/.

**СТРАТЕГИЧЕСКИ ЦЕЛИ И ЗАДАЧИ**

 Изготвянето на настоящата програма цели обединяване усилията на общинското ръководство и всички заинтересовани страни имащи отношение към укрепване, утвърждаване и развитие на читалищата в контекста на нормативните документи , областни и общински стратегии и планове за развитие.Тя ще подпомогне организираното развитие на читалището, изграждане на сътрудничество и партньорство с община Главиница и други читалища на местно и регионално ниво и насърчаване на гражданското участие в инициативите.

 Програмата определя насоките за развитие на читалищната дейност. Ще се провежда културна политика насочена към укрепване и модернизиране на традиционните културни организации- читалищата.

С примера си за съхранение и развитие на българските културни ценности, взаимовръзката с миналото и традициите, образованието и работата в подкрепа на обществото, читалището се стреми да отговори на предизвикателствата на съвременното развитие.

Стратегическите цели на читалището са:

* Да задоволи потребностите на населението свързани с културните, информационни, социални и граждански функции;
* Развитие и обогатяване на културния живот, социалната и образователна дейност в населеното място;
* Запазване на националните и местните традиции и обичаи от региона;
* Разширяване на знанията на местното население и приобщаването им към ценностите и постиженията на науката, изкуството и културата;
* Възпитаване и утвърждаване на националното самосъзнание;
* Осигуряване на достъп до информация;
* Превръщането на читалището в общодостъпен център за библиотечно и информационно осигуряване на населението;
* Съхраняване и развитие на любителското художествено творчество и завоюваните позиции за работа с различните възрастови групи и привличане на млади хора, като важен фактор за насърчаване на социална промяна;
* Представяне на привлекателни форми за опознаване на миналото, традициите и културните постижения;
* Укрепване на читалищната дейност в сътрудничество и партньорство с общината, с културните и образователни институции, с представители на бизнеса, за реализиране на съвместни програми и проекти
* Развитие и поддържане на читалищната материално- техническа база ,чрез собствени приходи и чрез кандидатстване и реализиране на проекти.

**ОСНОВНИ ДЕЙНОСТИ**

**1.Библиотечна дейност**

 Библиотечната дейност е една от основните функции на читалището . В библиотеката се събират, обработват, организират, съхраняват и предоставят за обществено ползване библиотечни и информационни услуги за населението. Те осигуряват свободен достъп за читателите, като техническия секретар обръща внимание за привличането на нови читатели сред младите хора, за създаване на трайни навици за четене и получаване на знания и умения.В рамките на тези дейности с помощта на различни методи и форми на работа /уреждане на кътове с литература, срещи с ученици, литературни четения и др./ се създават условия за пълноценно използване на библиотечния фонд. Достъпът до информация, знания, комуникация и учене през целия живот се налага с предоставянето на компютърни и интернет услуги. Предоставяне на компютърни и интернет услуги за населението

 **Поддържане и обогатяване на библиотечната дейност в читалищната библиотека**

* Осигурява се библиотечно информационно обслужване на населението;
* Попълване и обогатяване на библиотечните фондове с нови и интересни заглавия от различни области на знанието;
* Системно комплектуване и организация на библиотечния фонд за бързо и качествено обслужване на читателите;
* Организиране на индивидуална и културно-масова дейност с различни целеви групи /деца, ученици, граждани и др./;
* Осъществяване на изложби свързани с бележити дати на личности и събития от местен, регионален и национален характер;
* Участие в проекти на Министерството на културата за попълване на книжния фонд по програма „ Българските библиотеки, съвременни центрове на четене и информираност” , „ Допълваща субсидия / набавяне на компютри, национални костюми, за организиране на празници, за подкрепа на художествената самодейност/ и др. сходни програми.

 **2. Развитие на любителското художествено творчество**

* Читалището организира системно провеждане на репетиции със самодейния състав за усъвършенстване на тяхната подготовка и поддържане на репертоарите. Да се потърси професионална помощ и съдействие при постановките на различните жанрове.
* Участие на читалищния състав в общински, регионални, национални и др. културни изяви по избор и възможности;
* Читалището провежда репетиции с ученици за художественото слово по различни поводи;

Ежегодните културни прояви – традиции, събори и празници , поддържат духовния живот. Читалището е един от най- активните културни организации, поддържаща постоянна форма за развитие на знания и творчески умения.

**3. Културно масова дейност**

Читалището ежегодно организира прояви по различни поводи, чествания, годишнини от местен и национален характер. За реализирането на инициативите се търси подкрепата на училищните ръководства и местните организации, с които се работи на добро ниво. Читалището има традицията в работата си с децата, с младите хора и възрастните и това ще продължи с цел разнообразяване на техния живот.

 Създаването на културния календар с разнообразни мероприятия , спомага за привличане на малки и големи хора от общността. Затова в културния календар на читалището за 2024 г. са включени инициативи и прояви, чиито организатор е читалището както и прояви, в които Общината се явява като паркньор.

Осъществяване на читалищните прояви в културния календар.

Повишаване на художественото и жанрово разнообразие на културните мероприятия.

Честване на официалните и традиционните празници и годишнини.

**4.Обучение и квалификация –** участие на щатния работник в семинари, обучения и др., свързани с повишаване квалификацията му по основните читалищни дейности и работа по проекти.

**5.** **Работа по проекти**

За да продължи да се развива културния живот е необходимо координирано сътрудничество между културните институции и използване възможността за кандидатстване по различни програми с проекти за финансиране на дейността ни.

**6.Финансиране**

Обезпечаване на дейностите през 2024 г. ще се осъществява чрез финансиране от.

-Държавната субсидия, разпределена съгласно изискванията на ЗНК.Кандидатстване с проекти към Министерството на културата , евро-проекти и програми;

* Други източници / наеми, членски внос, дарения и др./

**7. Материална база:**

Материално-техническата база на читалището включва сграден фонд- (който е общинска собственост)-библиотека,гримьорна и зала нуждаещ се от подновяване на ел.инсталацията и да се направи ремонт на покрива .

**Спешна нужда има от подмяна на цигли** , **течове предимно в читалищния салон**.

 Чрез участия в различни програми и най вече очакваме финансиране от общинския бюджет. Ще се търсят начини за подобряване на материалната база и създаване на оптимални условия за работа и занимания по интереси в читалището. С настоящата програма се очертават главните акценти в дейността на читалището. Инициативните и традиционните дейности ще намерят израз в конкретните задачи залегнали в календарния план на читалището.

 **8. ЗАКЛЮЧИТЕЛНА ЧАСТ:**

 Изпълнението на тази програма ще има съществен принос за постигане на интегриран подход за развитие на образователна и художествена дейност, запазване на традициите, тяхното обогатяване и предаване на младите поколения в една от най- българските институции – Народното читалище!

 *Те са уникално, самобитно явление на България, създадено от нашите прадеди, жадни за просвета и култура , в онова робско минало. Чрез своята многостранна дейност, те ще продължават да бъдат мястото за съхраняване на народните традиции за опазване културната ни идентичност като българи и няма да загубят своето значение за запазването на българската националност*

Годишната програма е прието от ЧН. и е неразделна част от календарния план на читалището.

 ЧСекратар:…………………..

 /М. Романова/

 ДОКЛАД

ЗА ДЕЙНОСТТА НА ЧИТАЛИЩЕ „ЗОРА-1954", с.ЛИСТЕЦ, общ. ГЛАВИНИЦА, обл.СИЛИСТРА

 ПРЕЗ 2023 ГОДИНА

*Читалището е „негаснещо огнище”за човешката душа, особено в това забързано време на компютри и нови технологии.Място за обединение и сближаване на хората, за културна почивка, за духовно издигане на човека и просветление…И най-вече за възпитание на децата в любов към Родината и нашето национално богатство – българския народен фолклор. Народните читалища имат историческа роля за развитието и запазването на фолклорното богатство и традиции на нашият народ, за библиотечното и музикално дело.*

Читалището е място, в което влизат от най-малките до най-възрастните.

Именно тук в читалището, широк кръг хора свободно общуват с различни изкуства и се занимават с творчество.В това число и нашето читалище работи за организиране на различни мероприятия. Измина още една година от дейността на Народно читалище „Зора-1954”. С този доклад , Народно читалище „Зора-1954” с. Листец отчита изпълнението на дейностите по Годишната програма за развитие на читалищната дейност през 2023 година. Годината бе изпълнена с разнообразна дейност, с много осъществени изяви и значима културно-масова дейност.

**Библиотечна дейност:**

-библиотечния фонд на читалището е 6 000 тома.

Броя на закупените нови книги по проект: МК „Българските библиотеки -съвременни центрове за четене и информираност” са 79тома за 1229.02лв.Четвърта поредна година Читалището спечели проекта който го обяви М.Културата и си обогатяваме библиотечния фонд с нови книги

Със собствени средства са закупени само 52книги за 500лв.

Библиотеката при читалището ни обслужва местното население, учениците, които учат в СУ ”Васил Левски ” гр.Главиница.

Ето какви резултати отчита нашата библиотека за изтеклата 2023 година.

 Наличен библиотечен фонд – 6 131тома

 Набавени библиотечни материали – 131 книги

 Читатели брой – 50

 Посещения- 2 900

 Заети-1500

Съпоставяйки резултатите от предходната година се вижда ,че има промяна в показателите.Броя на читателите спадна,по-малък е и броя на заетите библиотечни материали.

Закупуването на нова литература е единия от факторите за привличане на нови читатели. И тази година успяхме да задоволим нуждите на читателите със спечеления проект. При изготвянето на проекта вложихме много труд но по важното е че сме удовлетворени от постигнатото.Това е едно голямо постижение за една селска библиотека.

Правят се редица мероприятия в библиотеката .

Прави се кът в библиотеката с детски произведения от известни автори .

В библиотеката се аранжират ежемесечно табла:

 -Приказни вълшебства- кът с приказки от различни автори .

 -Обичам те мой роден край- кът с литература за родния край.

 -Библиотека за ученика- кът с издания предназначени за пълното овладяване на учебния материал.

Участвахме онлайн маратон и през 2023 година - „КНИГАПРОЧЕТИ, СВЕТА РАЗКРАСИ” и тази година имаме грамота за отлично представяне на приказка в Читалище Пейо Яворов –София.

**Книгите са кораби на мисълта, които странстват по вълните на времето и грижливо пренасят своя безценен товар от поколение на поколение.**

**Културно - масова дейност:**

Сформирани колективи през 2023година и действащи са –танцова група „Пъстра –китка” юноши успяхме да се представим достойно и зарадвахме публиката с техните танци.

Участия през 2023година - , празник на селото с.Звенимир и

с. Суходол и в ХV Национален фестивал на гр. Бяла обл. Варна

Танцовата група се представи отлично със Диплом Златен медал за 2023годината. Участвахме в фестивала на водните лилии

 Село М. Преславец . Участвахме в Фолклорния Фестивал „Багрите на етносите „-2023 с. Зафирово.

Участвахме и на местни мероприятия.

Онлайн участие през 2023година имахме –изработване на мартенички гр.Силистра ,Тутракан и с.Преславци. Участвахме с боядисани яйца и козунак - имаме грамоти за достойно представяне и отлично представяне на козунак в с. Преславци.

Чества се 21.01. - „Бабин ден”, 08.03. - „Ден на жената”, Ден на самодееца и Баба Марта връзва мартенички. Направи се седянка в библиотеката с жените от селото традиционен – за изработване на мартенички. Изработихме табло с най –хубавите мартенички и украсихме мартенско дърво пред читалището

Обучение и квалификация: - читалищния секретар – библиотекар беше на обучение в гр.Силистра в Регионална Библиотека П.Павлович -„ Библиотеката като културен и информационен институт в живота на общността”.

 също така бяхме на обучение в гр.Силистра –АСОЦИАЦИЯ НА ИНДУСТРИАЛНИЯ КАПИТАЛ В БЪЛГАРИЯ – сертификат за проведеното обучение.

**Материална техническа база:**

Читалището е общинска собственост - офис с безвъзмездно ползване .

Площ: 228кв .м

Брой помещения - библиотека , гримюрна , маза , две флоета и читалищен салон с 100 места. Нуждае се от ремонт на покрива, подмяна на цигли и отоплени за салона , тъй като репетиците си правим там.

Налична техника :

Компютър , два лаптопа, два микрофона, усилвател с два тонколона и един принтер.

 Финансиране:

Получени средства през 2023година :

Субсидия РБ - 21 746.00лв.

Рента земя -30дк. – 2 600.00лв.

Проект МК - 1 229.00лв.

Чл. внос - 100.00лв.

Сърдечно благодарим на всички, които помогнаха на читалището през изтеклата 2023 година. Всички тези прояви и дейности през изминалият отчетен период, доказват съществуването на институцията Читалище и способностите на нейните самодейци и членове да я съхранят.

Специална благодарност на председателя на читалището Бахрие Рамис за оказаната професионална помощ при изготвянето на проекта и реализирането на различните мероприятия през годината , също така искам да изкажа своята благодарност на читалищното настоятелство , кмета на селото , секретарката на селото и на Общинското ръководство , на всеки от вас, че бяхте съпричастни през годината.

 *Чрез своята многостранна дейност, те ще продължават да бъдат мястото за съхраняване на народните традиции за опазване културната ни идентичност като българи и няма да загубят своето значение за запазването на българската националност.*

*С.Листец ИзготвилЧС : …………………….. 25.03.2024год / М.Романова/*

***К А Л Е Н Д А Р Е Н П ЛАН***

***ЗА ДЕЙНОСТТА НА Н.Ч.”ЗОРА -1954”***

***С.Листец***

***ОБЩ.ГЛАВИНИЦА , ОБЛ.СИЛИСТРА***

***ЗА 2024 ГОДИНА***

 ***МЕСЕЦ ЯНУАРИ***

135 г. от рождението на Николай Райнов, български поет, литературен критик, изкуствовед, професор /1889 – 1954/;**-** ще се подготви табло за него в библиотеката.

 ОТГ:М.Романова

120 г. от рождението на Георги Караславов, български писател/1904-1980/;–кът табло за него в библиотеката.

 ОТГ:М.Романова

190 г. от рождението на Дмитрий Иванович Менделеев, руски химик, съставител на периодичната система на химичните елементи /1834 – 1907/

ОТГ:М.Романова

170 г. от рождението на Михаил Иванов Маджаров, български политик и общественик, публицист, дипломат, член на Българското книжовно дружество /1854 – 1944/;

 ОТГ:М.Романова

 21.01.2024год. -Ден на родилната помощ – общоселски празник - Възпроизвеждане на обичая Бабин ден – с жените от селото и посещение при личния лекар.

 ОТГ: М.Романова

 ***МЕСЕЦ ФЕВРУАРИ***

**155**г**.** от излизането на бр. 1 на сатирично-хумористичния вестник „Тъпан“, на който активно сътрудничи Христо Ботев/1869 – 1870/;

ОТГ:М.Романова

 14.02.2024 година. Оформяне на кът в библиотеката и популяризиране на трезвеното възпитание на младежите и подрастващото поколение.

ОТГ: М. Романова

14.02.2024 година.Празник на виното и любовта.”Трифон Зарезан „ и „Свети Валентин”-приготвяне на постери в библиотеката със самодейците и потребителите на читалището – традиционен в библиотеката.

 ОТГ: М.Романова

 18.02 .2024година -151години от обесването на Васил Левски. –беседа в библиотеката с потребителите.

 ОТГ: М.Романова

 30.02.2024година.”Да сме бели и червени”Конкурс за най добре изработена мартеница от деца и родители в библиотеката и ще се направи табло от най-добре изработените мартеници - традиционен

 ОТГ:М.Романова

 ***МЕСЕЦ МАРТ***

01.03.2024година.Баба марта ще завърже мартенички -традиционен.

 ОТГ:М.Романова

03.03.2024година.Национален празник . „Освобождението на България от османско робство”-презентация в библиотеката със читатели и кът витрина в библиотеката.

 ОТГ:М.Романова

 08.03-2024 година.”Международен ден на жената „-ще се организира увеселение за жените - за всички ще има подарък от страна на Читалището.

 ОТГ:М.Романова**.**

145 г. от рождението на Александър Стамболийски, български политик и държавник, министър-председател /1879 – 1923/ -кът със негови произведения.

 ОТГ:М.Романова

 ***МЕСЕЦ АПРИЛ***

01.04.2024година.-Ден на „Хумора и Шегата”-мероприятието ще се проведе в библиотеката.

 ОТГ:М.Романова

 100г. от рождението на Радой Ралин –български писател,поет, сатирик известен с творчество, изтъкващо ценността на свободата-/1923-2004/- в библиотеката с негови произведения.

*ОТГ:М.Романова*

460 г. от рождението на Уилям Шекспир, английски драматург и поет /1564 – 1616/- табло

*ОТГ:М.Романова*

 04.2024година- пресъздаване на

народният обичай Лазаруване със децата .

ОТГ:М.Романова

20.04.2024 година- „Маратон на четене.”Международен ден на книгата мероприятието ще се проведе в библиотеката.

 ОТГ:М.Романова 20.04.2024година .Боядисване на великденски яйца, и ще се направи изложба от най красиво боядисаните великденски яйца в библиотеката.

 ОТГ:М.Романова

 ***МЕСЕЦ МАЙ***

 9 май- „Ден на Европа” в библиотеката ще се направи табло със държавите,членки в ЕС.

 ОТГ:М.Романова

 11.05.2024година. „ Ден на библиотекаря”-отворени врати - посрещане на читателите в дома на книгата.

 ОТГ:М.Романова

Месец май –Общински преглед на българския фолклор- достойно представяне на самодейните колективи .

 ОТГ:М.Романова

175 г. от рождението на Никола Тихов Обретенов, български обществен и политически деец, участник в националноосвободителното движение /1849 – 1939/

 ОТГ:М.Романова

 ***МЕСЕЦ ЮНИ***

 01.06.2024 година. -Международен ден на детето –празнуване с децата пред Читалището.

 ОТГ:М.Романова

115 г. от рождението на Димитър Димов, български писател и драматург - /1909 – 1966/-табло

ОТГ:М.Романова

 14.06.2024година -Традиционен празник на селото „Молебен ” за дъжд .

 ОТГ: М.Романова

 ***МЕСЕЦ ЮЛИ***

 90.години от рождението на Дончо Цончев – български писател, прозаик. /1933-2010/ - табло с негови произведения.

 ОТГ:М.Романова

 185 г. от рождението на Васил Димитров Стоянов, един от основателите на Българското книжовно дружество, основател на библиотеката му, редактор на „Педагогическо списание“/1839 – 1910/;

 ОТГ:М.Романова

 ***МЕСЕЦ АВГУСТ***

Работа с деца през лятната ваканция -Мероприятия по избор на читателите - традиционен

 -обсъждане на произведения

 -състезателни игри

 -изразително четене и други

 ОТГ:М.Романов

 ***МЕСЕЦ СЕПТЕМВРИ***

 06.09.2024година - Съединението на Княжество България и Източна Румелия - кът витрина.

 ОТГ:М.Романова

 22.09.2024 година -Ден на Независимостта на България -да се организира между читателите викторина, във библиотеката със съдействието на председателя на читалището- да се наградят отличилите се деца.

 ОТГ:М.Романова

105 г. от рождението на Николай Хайтов, български писател /1919 – 2002/; -табло.

 ОТГ:М.Романова

 **МЕСЕЦ ОКТОМВРИ**

95 г. от рождението на Йордан Радичков, български писател и драматург - /1929 – 2004/;

 ОТГ:М.Романова

185г. от рождението на Марин Стоянов Дринов - /1838-1906/-български възрожденски историк и държавник. Кът табло .

 ОТГ:М.Романова

 **МЕСЕЦ НОЕМВРИ**

 01.11.2024 година.”Ден на народните будителите”- презентация в библиотеката,и табло с материали на личности ,които са съхранили през вековете духовните ценности и морала на нацията.

 ОТГ:М.Романова

155 г. от излизането на бр. 1 на в. „Свобода“, орган на революционната българска емиграция, редактиран от

Любен Каравелов, Букурещ, 1869г.; **-** кът със негови произведения.

 ОТГ:М.Романова

 **МЕСЕЦ ДЕКЕМВРИ**

В очакване на Добрия старец четене на приказки и писане на писма до Дядо Коледа в библиотеката – традиционно мероприятия.

 ОТГ:М.Романова

13.12.2024 година - запалване светлините на новогодишната елха която се намира пред Читалището.

 ОТГ:М.Романова

20.12.2024 година .Честване на коледните и новогодишните празници с томбули ,викторина и игри .

 Отг:М.Романова.

20.12.2024 година –изработване на коледни и новогодишни картички и сурвакници. Мероприятието ще се проведе в библиотеката с читателите -традиционен.

ОТГ:М.Романова

 31.12.2024година . Новогодишна наздравица пред читалището.

 Посрещане на нова година с хоро под светещата елха с шампанско и новогодишна торта.

 Приветствие от кмета на селото – традиционен.

 ОТГ: Кметство и Читалище

 Изготвил :……………………. Ч.Секретар:/ М.Романова/